GULF-WHA ควงคู่เข้า SET50 ตามคาด! ฟาก SET100 หน้าใหม่ติดโผ 6 ตัว
GULF-WHA ควงคู่เข้า SET50 ตามคาด! ฟาก SET100 หน้าใหม่ติดโผ 6 ตัว
17 ธ.ค. 2561

ตลาดหลักทรัพย์แห่งประเทศไทยประกาศรายชื่อหลักทรัพย์ที่ใช้สำหรับคำนวณดัชนี SET50 ดัชนี SET100 ดัชนี sSET ดัชนี SETCLMV ดัชนี SETHD และดัชนี SETTHSI ในช่วงครึ่งปีแรกของปี 2562 (1 มกราคม-30 มิถุนายน)
โดยดัชนี SET50 มีหลักทรัพย์เข้าใหม่ 2 หลักทรัพย์ ประกอบด้วย บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF และบริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ทั้งนี้หลักทรัพย์ทั้งหมดที่อยู่ในดัชนี SET50 มีมูลค่าหลักทรัพย์ตามราคาตลาดรวมอยู่ที่ 11.62 ล้านล้านบาท คิดเป็น 69% ของมูลค่าหลักทรัพย์ตามราคาตลาดรวมของตลาดหลักทรัพย์ฯ ณ สิ้นเดือนพฤศจิกายน 2561
ส่วนดัชนี SET100 มีหลักทรัพย์เข้าใหม่ 6 หลักทรัพย์ ประกอบด้วย บริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS, บริษัท อนันดา ดีเวลลอปเม้นท์ จำกัด (มหาชน) หรือ ANAN, บริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) หรือ GOLD, บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF, บริษัท เอ็ม บี เค จำกัด (มหาชน) หรือ MBK และ บริษัท แพลน บี มีเดีย จำกัด (มหาชน) หรือ PLANB โดยมูลค่าหลักทรัพย์ตามราคาตลาดรวมของหลักทรัพย์ทั้งหมดในดัชนี SET100 ณ สิ้นเดือนพฤศจิกายน 2561 อยู่ที่ 13.05 ล้านล้านบาท คิดเป็น 78% ของมูลค่าหลักทรัพย์ตามราคาตลาดรวมของตลาดหลักทรัพย์ฯ
ด้านดัชนี sSET มีจำนวนหลักทรัพย์ที่เป็นองค์ประกอบของดัชนีทั้งหมด 103 หลักทรัพย์ ลดลงจากรอบทบทวนก่อนหน้าซึ่งมี 114 หลักทรัพย์ มีหลักทรัพย์เข้าใหม่จำนวน 13 หลักทรัพย์ ประกอบด้วย บริษัทบีอีซี เวิลด์ จำกัด (มหาชน) หรือ BEC, บริษัท ดู เดย์ ดรีม จำกัด จำกัด (มหาชน) หรือ DDD, บริษัท จัดการและพัฒนาทรัพยากรน้ำภาคตะวันออก จำกัด (มหาชน) หรือ EASTW, บริษัท เอกชัยการแพทย์ จำกัด (มหาชน) หรือ EKH, บริษัท โกลบอลกรีนเคมิคอล จำกัด (มหาชน) หรือ GGC
รวมทั้งบริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด (มหาชน) หรือ GRAND, บริษัท ฮิวแมนิก้า จำกัด (มหาชน) หรือ HUMAN, บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD, บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN, บริษัท เอสไอเอส ดิสทริบิวชั่น จำกัด (มหาชน) หรือ SIS, บริษัท ไทรทัน โฮลดิ้ง จำกัด (มหาชน) หรือ TRITN, บริษัท ยูนิเวนเจอร์ จำกัด (มหาชน) หรือ UV และ บริษัท ดับบลิวพี เอ็นเนอร์ยี่ จำกัด (มหาชน) หรือ WP โดยมูลค่าหลักทรัพย์ตามราคาตลาดรวมของหลักทรัพย์ทั้งหมดในดัชนี sSET ณ สิ้นเดือนพฤศจิกายน 2561 อยู่ที่ 0.7 ล้านล้านบาท คิดเป็น 4% ของมูลค่าหลักทรัพย์ตามราคาตลาดรวมของตลาดหลักทรัพย์ฯ
ขณะที่ดัชนี SETCLMV มีจำนวนหลักทรัพย์ที่เป็นองค์ประกอบของดัชนีทั้งหมด 32 หลักทรัพย์ เพิ่มขึ้นจากรอบทบทวนก่อนหน้าซึ่งมี 31 หลักทรัพย์ มีหลักทรัพย์เข้าใหม่จำนวน 2 หลักทรัพย์ ได้แก่ บริษัท บีอีซี เวิลด์ จำกัด (มหาชน) หรือ BEC และ บริษัท ทีทีซีแอล จำกัด (มหาชน) หรือ TTCL โดยมูลค่าหลักทรัพย์ตามราคาตลาดรวมของหลักทรัพย์ทั้งหมดในดัชนี SETCLMV ณ สิ้นเดือนพฤศจิกายน 2561 อยู่ที่ 4.19 ล้านล้านบาท คิดเป็น 25% ของมูลค่าหลักทรัพย์ตามราคาตลาดรวมของตลาดหลักทรัพย์ฯ
ส่วนดัชนี SETHD มีหลักทรัพย์เข้าใหม่ 1 หลักทรัพย์ ได้แก่ บริษัท ไออาร์พีซี จำกัด (มหาชน) หรือ IRPC โดยดัชนี SETHD มีอัตราผลตอบแทนเงินปันผลเฉลี่ย 5.50% สูงกว่าอัตราผลตอบแทนเงินปันผลของตลาดหลักทรัพย์ฯ โดยรวมซึ่งมีค่าเฉลี่ยอยู่ที่ 3.15% ณ สิ้นเดือนพฤศจิกายน 2561
ด้านดัชนี SETTHSI มีจำนวนหลักทรัพย์ที่เป็นองค์ประกอบของดัชนีทั้งหมด 57 หลักทรัพย์ เพิ่มขึ้นจากรอบทบทวนก่อนหน้าซึ่งมี 45 หลักทรัพย์ มีหลักทรัพย์เข้าใหม่จำนวน 17 หลักทรัพย์ ได้แก่ บริษัท อาปิโก ไฮเทค จำกัด (มหาชน) หรือ AH, บริษัท อมตะ คอร์ปอเรชัน จำกัด (มหาชน) หรือ AMATA, บริษัท บี.กริม เพาเวอร์ จำกัด (มหาชน) หรือ BGRIM, บริษัท บ้านปู เพาเวอร์ จำกัด (มหาชน) หรือ BPP, บริษัท โรงแรมเซ็นทรัลพลาซา จำกัด (มหาชน) หรือ CENTEL
รวมทั้งบริษัท ช.การช่าง จำกัด (มหาชน) หรือ CK, บริษัท ซีพี ออลล์ จำกัด (มหาชน) หรือ CPALL, บริษัท พลังงานบริสุทธิ์จำกัด (มหาชน) หรือ EA, บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD, บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN, บริษัท พีทีจี เอ็นเนอยี จำกัด (มหาชน) หรือ PTG, บริษัท ซินเน็ค (ประเทศไทย) จำกัด (มหาชน) หรือ SYNEX
พร้อมด้วย บริษัท ทิปโก้แอสฟัลท์ จำกัด (มหาชน) หรือ TASCO, บริษัท ธนาคารทหารไทย จำกัด (มหาชน) หรือ TMB, บริษัท ทรู คอร์ปอเรชั่น จำกัด (มหาชน) หรือ TRUE, บริษัท ทีทีซีแอล จำกัด (มหาชน) หรือ TTCL และ บริษัท น้ำมันพืชไทย จำกัด (มหาชน) หรือ TVO โดยมูลค่าหลักทรัพย์ตามราคาตลาดรวมของหลักทรัพย์ทั้งหมดในดัชนี SETTHSI ณ สิ้นเดือนพฤศจิกายน 2561 อยู่ที่ 9.78 ล้านล้านบาท คิดเป็น 58% ของมูลค่าหลักทรัพย์ตามราคาตลาดรวมของตลาดหลักทรัพย์ฯ
สำหรับการทบทวนรายชื่อหลักทรัพย์ที่เป็นองค์ประกอบของดัชนีจะดำเนินการทุกครึ่งปี โดยในการทบทวนครั้งนี้ใช้ข้อมูลตั้งแต่ 1 ธันวาคม 2560 ถึง 30 พฤศจิกายน 2561 โดยหลักทรัพย์ที่ได้รับคัดเลือกจะต้องจดทะเบียนมาไม่น้อยกว่า 6 เดือน รวมทั้งมีขนาด สภาพคล่องและคุณสมบัติอื่นๆ ตามเกณฑ์การคัดเลือกของแต่ละดัชนี
ขณะที่ก่อนหน้านี้ บล.โนมูระ พัฒนสิน ระบุในบทวิเคราะห์ คาดการณ์หุ้นเข้าออก SET50/100 รอบต้นปี 2562 หุ้นคาดว่าจะเข้า SET50 รอบใหม่ คือ GULF, WHA ส่วนที่คาดว่าจะหลุดคือ CBG, BEAUTY / หุ้นทึ่คาดว่าจะเข้า SET100 รอบใหม่ คือ AEONTS, MBK, JAS, PLANB, GOLD, ANAN ส่วนหุ้นที่คาดว่าจะหลุดคือ BLA, TPIPL, ITD, WORK, UV, LPN, GGC
 